শ্রদ্ধেয় তাহমিনা, আপনি জানেন, খোয়াজপুরে অবস্থিত সৈয়দ আবুল হোসেন কলেজ সরকারের উন্নয়ন কার্যক্রমে অন্তর্ভূক্ত ছিল। কিন্তু এলাকার বিশিষ্ট শিক্ষাবিদ, মুক্তিযুদ্ধের অন্যতম সংগঠন, বঙ্গবন্ধুর অনুচর সর্বজন শ্রদ্ধেয় অধ্যক্ষ আসাদুজ্জামান সাহেবের অনুরোধে আমি সাহেবরামপুর কবি নজরুল ইসলাম কলেজকে উন্নয়ন কার্যক্রমে (খোয়াজপুর সৈয়দ আবুল হোসেন কলেজকে বাদ দিয়ে) অন্তর্ভূক্ত করি। বিষয়টি অনুমোদিত হয়েছে। এজন্য আমি খুশী। তবে, এ কারণে খোয়াজপুরবাসীর কিছুটা অস্বস্তি আমি হƒদয়ঙ্গম করতে পারি। আমি বিশ্বাস করি, খোয়াজপুরের জনগণ বিষয়টি বাস্তবতার নিরিখে উপলব্ধি করবেন এবং বিষয়টি মেনে নেবেন। আমি সাহেবরামপুর কবি নজরুল ইসলাম কলেজের উন্নয়ন কার্যক্রমের ভিত্তিপ্রস্তর স্থাপনে অংশগ্রহণ করে আমার সম্পৃক্ততা রাখতে চাই। অধিকন্তু, আমি খাসেরহাট পুলিশ তদন্ত কেন্দ্রের ভিত্তিপ্রস্তর স্থাপনে উপস্থিত থাকতে চাই। এলাকার জনগণের ভালো কাজে আপনাদের সাথে নিজেকে আরও নিবিড়ভাবে সম্পৃক্ত রাখতে চাই। শ্রদ্ধেয় তাহমিনা, সার্বিকভাবে ৪টি বিষয়ে আমি আপনার দৃষ্টি আকর্ষণ করছি-খোয়াজপুর-খাসেরহাট সড়কের ১৮ কি.মি. একদিন পায়ে হেঁটে অতিক্রম করা; লক্ষ্মীপুরের উন্নয়ন কার্যক্রম দেখা ও জনগণের সাথে কথা বলা; খাসেরহাট পুলিশ তদন্ত কেন্দ্রের অবকাঠামোর ভিত্তিপ্রস্তর স্থাপনে আমার অংশগ্রহণ;সাহেবরামপুর কবি নজরুল ইসলাম কলেজের ভিত্তিপ্রস্তর অনুষ্ঠানে আমার যোগদান। এ ৪টি কার্যক্রমকে সমন্বয়পূর্বক তারিখ ও দিনকাল নির্ধারণ করে আমার সফরসূচি প্রণয়নে আপনার সহযোগিতা কামনা করি। তিনি চিঠিতে তার উন্নয়নের ইতিহাস তুলে ধরে এরপর সেটি শেষ করেছেন। সবশেষে তার সাফল্য কামনা করে বলেছেন, আপনার অব্যাহত সাফল্য কামনা করি। গভীর শ্রদ্ধান্তে,একান্তভাবে আপনার, সৈয়দ আবুল হোসেন, এমপি। তিনি ওই চিঠির কপি দিয়েছেন মির গোলাম ফারুক,উপজেলা চেয়ারম্যান,সাধারণ সম্পাদক,বাংলাদেশ আওয়ামী লীগ,কালকিনি উপজেলা শাখা।